open-index/open-wikipedia-markdown huggingface dataset:
האדם הראשון (סרט)

**האדם הראשון** (באנגלית: **First Man**) הוא סרט אמריקאי משנת 2018, אותו ביים דמיאן שאזל ובו מככב ראיין גוסלינג. העלילה עוקבת אחר סיפורו של האסטרונאוט ניל ארמסטרונג האדם הראשון שצעד על הירח, במהלך השנים 1961–1969. התסריט מבוסס על הביוגרפיה "First Man: The Life of Neil A. Armstrong" מאת ג'יימס הנסן. הסרט זכה בפרס אוסקר לאפקטים הטובים ביותר.

## שחקנים ודמויות

## הפקה
הסרט הוא הפקה משותפת של אולפני יוניברסל עם חברות ההפקה של סטיבן ספילברג אמבלין אנטרטיינמנט ודרימוורקס. הזכויות על התסריט על פי ספרו של ג'יימס הנסן נרכשו על ידי קלינט איסטווד ב-2003 ונמכרו בהמשך לאולפני יוניברסל.

לבמאי הסרט נבחר דמיאן שאזל והוא שישתף פעולה עם עמיתיו לסרטים לה לה לנד וויפלאש, ג'סטין הורוויץ שחיבר את המוזיקה לסרט, העורך טום קרוס והצלם לינוס סנדגרן. את התסריט לסרט חיבר ג'וש סינגר. שאזל החל לעבוד על עיבוד הסרט כבר ב-2014.

צילומי הסרט התבצעו במשך 58 ימים, בין אוקטובר 2017 לפברואר 2018 באטלנטה, עם אתרים נוספים ביוסטון ובבסיס חיל האוויר אדוארדס.

הקרנת הבכורה נערכה ב-29 באוגוסט, בפתיחת פסטיבל הסרטים של ונציה. הפצה נרחבת של הסרט נקבעה ל-12 באוקטובר 2018.

## ביקורת
על פרסום ביקורת מהקרנת הבכורה של הסרט הוטל אמברגו מצד מארגני פסטיבל ונציה, עד למועד ההפצה הנרחבת שלו, אך לאור קונצנזוס של ביקורות חיוביות אושר לפרסמן. הביקורות שיבחו את הבימוי המוקפד של שאזל, ואת משחקם של גוסלינג ופוי.

## קישורים חיצוניים

**ביקורות:**
* 
* 
* 
* 
* 

## הערות שוליים

קטגוריה:זוכי אוסקר: האפקטים החזותיים הטובים
קטגוריה:זוכי פרס גלובוס הזהב - הפסקול המקורי הטוב
קטגוריה:סרטי 2018
קטגוריה:סרטי דמיאן שאזל
קטגוריה:סרטים באנגלית
קטגוריה:סרטים ביוגרפיים אמריקאיים
הבלתי רשמיים

**הבלתי רשמיים** הוא סרט דרמה ישראלי של הבמאי אלירן מלכה. זהו סרט ביכוריו של מלכה, המוכר כיוצר הסדרה "שבאבניקים". עלילת הסרט מבוססת על סיפור הקמתה של מפלגת ש"ס בשנות ה-80 בירושלים. הסרט פתח את פסטיבל הקולנוע ירושלים לשנת 2018. זהו תפקידו הקולנועי הראשון של שולי רנד לאחר היעדרות של 15 שנה מהמסך הגדול, מאז תפקידו הקודם בסרט "האושפיזין".

## תקציר עלילה
השנה היא 1983, **[[יעקב כהן (ש"ס)|יעקב כהן]]** (שולי רנד) הוא אלמן בעל בית דפוס ואב יחידני. כאשר בתו **חלי** (אור לומברוזו) מסולקת מהסמינר, הוא מתרעם על האפליה והגזענות במוסדות החינוך של בית יעקב ואגודת ישראל, ועל התקציבים הזעומים המופנים למוסדות ספרדיים. הוא מחליט להקים רשימה חרדית-ספרדית שתרוץ לראשות עיריית ירושלים, חודשיים לפני מועד הבחירות. מצטרפים אליו שני שותפים - **יגאל ועקנין** (יואב לוי), שוחט-מוהל חוזר בתשובה, והרב **משה שרביט** (יעקב כהן) - שלאף אחד מהם אין ניסיון קודם בפוליטיקה. כנגד כל הסיכויים, הם מצליחים להיכנס למועצת העיר. בהמשך הם מריצים רשימה גם לבחירות לכנסת אך מקומו של כהן אט אט נדחק.

## שחקנים ודמויות

## פרסים ומועמדויות

## הפקה
[350px|ממוזער|צילומי אחת הסצנות בכניסה לספרייה המרכזית של [אוניברסיטת בר-אילן]]
הסרט מבוסס על אירועים שהתרחשו במציאות בעת הקמתה של תנועת ש"ס, אך עושה זאת בהשראה חופשית. השמות, מראה הדמויות ופרטים עלילתיים לא תואמים בהכרח למציאות, כפי שמציינת שקופית בפתיחת הסרט.
נסים זאב ממייסדי תנועת ש"ס יצא נגד הסרט וטען שנעשה עוול היסטורי משום שלא הוזכר בסרט, וכי מדובר בסילוף האמת.

הסרט נבחר לפתוח את פסטיבל הקולנוע ירושלים ה-35, בהקרנה חגיגית תחת כיפת השמיים של בריכת הסולטן בפני קהל של אלפים.
"הבלתי רשמיים" הוא הסרט הישראלי הראשון שנבחר להציג בפתיחת הפסטיבל מזה 5 שנים.
הנהלת הפסטיבל דיברה על בחירת הסרט וציינה כי: 

## קישורים חיצוניים

* 

### ביקורות
* 
* 
* 
* 
* 
* 
* 
* 
* 
* 

## הערות שוליים

קטגוריה:יהדות חרדית בקולנוע
קטגוריה:ירושלים בקולנוע
קטגוריה:מפלגת ש"ס
קטגוריה:סרטי 2018
קטגוריה:סרטים ישראליים המבוססים על סיפור אמיתי
קטגוריה:סרטי דרמה ישראליים
קטגוריה:בחירות לרשויות מקומיות בישראל בתרבות
קטגוריה:סרטים על בחירות ופוליטיקה
קטגוריה:הפוליטיקה הישראלית בתרבות
קטגוריה:סרטים ישראליים משנת 2018
Pegaso Z-207

**Pegaso Z-207** היא משאית מתוצרת יצרנית הרכב הספרדית **Enasa**  (שם מלא: "Empresa Nacional de Autocamiones S.A") אשר יוצרה בין השנים 1955–1959,. הייצור היה במפעלי "פגסו".

דגם ה-"Pegaso Z-207" נחשב למשאית מתקדמת מאוד לתקופה (סוף שנות החמישים של המאה העשרים). הקבינה עוצבה בצורה שונה שהייתה מקובלת לתקופה, שכללה קווים אווירודינמיים חדים ובולטים מה שתרם למקדם גרר נמוך יותר, ויציבות גבוהה יותר של המשאית במהירויות יחסית גבוהות.

## "Pegaso Z-207"
* יוצרו 5,737 יחידות
* מערכת הזרקת דלק ישירה
* בלוק המנוע נבנה מסגסוגת אלומיניום
* למנוע 2 ראשי צילינדר הניתנים להחלפה, אחד לכל קבוצה של שלושה צילינדרים, וכן ספינות צילינדר של ברזל יצוק מיוחד
* מתלים: השעיה קדמית עצמית עם שתי טרפזיות עם טרפז עם מעיינות
* דגם "Pegaso Z-207" הופיע בסרט "Operación Cabaretera" שיצא לאקרנים בשנת 1967

## קישורים חיצוניים
* 

## הערות שוליים

קטגוריה:כלי רכב שהושקו ב-1955
קטגוריה:משאיות
קטגוריה:מכוניות ספרדיות
גורד שחקים (סרט, 2018)

**גורד שחקים** (באנגלית: ***Skyscraper***), הוא סרט קולנוע אמריקאי מסוגת דרמה ופעולה. הופק על ידי אולפני יוניברסל ואולפני לג'נדרי. הסרט בוים ונכתב על ידי ראוסון מרשל טורבר ומככבים בו דוויין ג'ונסון, נב קמפבל, פבלו שרייבר, אנג צ'ין האנג, רולנד מולר, ביירון מאן, אלפינה לאק, נואה טיילור , צי מא ואחרים.

## עלילה
**וויל סוייר**, בעברו קצין מעוטר בחיל הנחתים ומפקד צוות ביחידת חילוץ בני הערובה של ה-FBI לשעבר, נמצא בשליחות בהונג-קונג עם אשתו ושני ילדיו כאיש האבטחה הבכיר של גורד השחקים הגבוה והבטוח ביותר בעולם. ביום בו פורצת שרפה בבניין, מגלה סוייר שלא כל שותפיו רוצים בטובתו והוא חייב למצוא את האחראים לשרפה, לנקות את שמו ולהציל את משפחתו שנלכדה בתוך הבניין.

## שחקנים
* דוויין ג'ונסון – וויל סוייר
* נב קמפבל – שרה סוייר, אשתו של וויל
* אנג צ'ין האנג  – זאו לונג אי
* רולנד מולר  – קורס בות'ה
* נואה טיילור – מר פירס,
* ביירון מן – הפקח וו
* פבלו שרייבר – בן ג'ילספי
* האנה קווינליבן – סיה
* צי מא – שאנג
* אלפינה לאק – סמלת האן
*אדריאן הולמס – אג'אני אוקיק
* מאט אולירי – ההאקר הרזה, מומחה המחשבים של "בותה"
* קווין רנקין – ריי

## הפקה
הסרט הופק על ידי אולפני יוניברסל ואולפני לג'נדרי בהוליווד בארצות הברית.

## קישורים חיצוניים

* 

### ביקורות
* 
* 
* 
* 
* 
* 

קטגוריה:סרטים על בני ערובה
קטגוריה:סרטי פעולה אמריקאיים
קטגוריה:סרטי 2018
קטגוריה:סרטים על קטועי גפיים
טורניר הנשים לזכר מיי יאנג

**טורניר הנשים לזכר מיי יאנג** (באנגלית: **Mae Young Classic**) הוא אחד מאירועי השלם וצפה של ארגון ההיאבקות ה-WWE, ומשודר אחת לשנה בערוץ WWE Network. טורניר זה נקרא על שמה של מיי יאנג, חברת היכל התהילה. 

הטורניר נערך לראשונה במהלך הקיץ של שנת 2017 ונפרס על פני יומיים בווינטר פארק, פלורידה, כשגמר הטורניר נערך בסוף חודש ספטמבר בפרדייס, נבדה. הטורניר כלל 32 משתתפות.

בחודש אפריל של שנת 2018 נודע שיתקיים טורניר שני.

## תאריכים ואולמות

## קישורים חיצוניים
* 

## הערות שוליים

קטגוריה:מופעי ה-WWE
קטגוריה:נשים ב-WWE
יחסי בורונדי–קנדה

**יחסי בורונדי–קנדה** הם יחסי החוץ שבין **[[בורונדי|הרפובליקה של בורונדי]]** לבין **[[קנדה]]**. היחסים בין המדינות הם לבביים, אם כי צנועים. שתי המדינות משתפות פעולה בפורומים בינלאומיים ורב-צדדיים.

## סקירה כללית
קנדה תרמה רבות לתהליך השלום שהוביל להסכם אראושה הראשון באוגוסט 2000, וקידמה בברכה את ביצוע המעבר המדיני בבורונדי בשנת 2005. קנדה מכירה במאמצאים הגדולים שנעשו על ידי בורונדי על מנת להוביל ולתרום לשלום ולביטחון העולמי, בעיקר בסומליה, מאלי והרפובליקה המרכז-אפריקאית, שבהם חיילים בורונדינים פועלים במסגרת משימות השלום. קנדה תומכת במעמד הפוליטי של בורונדי, וכן תורמת לחיזוק הדמוקרטיה והתפתחות הכלכלית במדינה. ממשלת קנדה מעודדת את השלטונות בבורונדי להוביל לשיפור בזכויות האדם במדינה.

בשנים 2013–2014, ממשלת קנדה העניקה לממשלת בורונדי סיוע בשווי 7.52 מיליון דולר אמריקאי, שרובו כלל סיוע הומניטרי במגזרי הרפואה והשירותים הפיננסיים.

## יחסים כלכליים

## ייצוג
* השגרירות המייצגת את קנדה בבורונדי נמצאת בניירובי, בירת קניה (הנציבות העליונה של קנדה בקניה). כמו כן, קנדה מחזיקה קונסול כבוד בבוג'ומבורה, בירת בורונדי.
* בורונדי מיוצגת בקנדה על ידי שגרירות שהיא מחזיקה באוטווה. בנוסף, בורונדי מחזיקה קונסול כבוד בטורונטו ובמונטריאול.

## קישורים חיצוניים
* יחסי המדינות, באתר הנציבות העליונה של קנדה בקניה

## הערות שוליים

קטגוריה:ערכים ללא קטגוריות פיזיות - יחסי חוץ
ערוץ דיסני (צרפת)

**ערוץ דיסני** הוא ערוץ ילדים צרפתי הנמצא בבעלות חברת וולט דיסני. הערוץ הושק ב-22 במרץ 1997 ומשדר מאז את תוכניות דיסני השונות.

## היסטוריה
ערוץ דיסני צרפת הושק ב-22 במרץ 1997. ב-2 בנובמבר 2002 התרחבו שידורי דיסני במדינה עם השקת שלושה ערוצים נוספים: דיסני Toon, דיסני Playhouse (כיום ערוץ דיסני ג'וניור) וערוץ דיסני +1. בספטמבר 2007 הושק ערוץ דיסני Cinemagic.

ב-1 באפריל 2011 הושק ערוץ דיסני גם על פלטפורמות ה-IPTV.

בספטמבר 2011 ערוץ דיסני צרפת השיק גרסת HD לשידוריו.

ב-29 ביוני 2015 הופסקו שידורי הערוץ בבלגיה, עקב השקת גרסה בלגית מלאה לשידורי דיסני בבלגיה. במהלך שנת 2018 בוטלה גרסה זו ושבו השידורים בצרפתית לבלגיה, עקב רייטינג נמוך.

## שידורי הערוץ
הערוץ משדר מאולפנים הממוקמים בדיסנילנד פריז.

### בכבלים
ערוץ דיסני צרפת זמין בטלוויזיה בכבלים באמצעות מספר שירותי טלוויזיה בכבלים. Numericable משדרת את הערוץ בצרפת, ובשווייץ הוא משודר על ידי חברת Swisscom. בבלגיה, ערוץ דיסני צרפת זמין ב-VOD בבריסל וב-ולוניה.

### בלוויין
ערוץ דיסני צרפת זמין גם באמצעות שירותי הטלוויזיה בלוויין באזורים דוברי צרפתית ובמדינות דוברות צרפת.

## ראו גם
* ערוץ דיסני ישראל
* ערוץ דיסני פורטוגל
* ערוץ דיסני ספרד

## קישורים חיצוניים
* 
* ערוץ דיסני צרפת ביוטיוב
* ערוץ דיסני צרפת בטוויטר
* ערוץ דיסני צרפת באינסטגרם

## הערות שוליים

קטגוריה:ערוצי טלוויזיה צרפתיים
קטגוריה:ערוצי טלוויזיה לילדים
קטגוריה:דיסני: ערוצים
סבייטלהורסק

**סבייטלהורסק** (בבלארוסית: **Светлаго́рск**; ברוסית **Светлого́рск**, סבטלוגורסק) היא עיר במחוז הומל בדרום מזרח בלארוס אשר נמצאת סמוך לנהר ברזינה ומשמשת כמרכז המנהלי של מחוז המשנה סבייטלהורסק.

## תעשייה
בסבייטלהורסק מספר מפעלי תעשייה כבדה:
*תחנת כוח 
*מפעל כימי להפקת סיבים.
*מפעלים לייצור חלב ומוצריו.
*מפעל לייצור קרטוני חלב.
*מפעל לייצור דלקים והפקת נפט.
*מכללה טכנולוגית לתעשייה.

## בריאות
*למרות גודלה הקטן יחסית של העיר שמהווה אחוז אחד מתושבי המדינה, אחוז נשאי HIV וחולי איידס בעיר הוא הגבוהה ביותר בבלארוס: כ-30% מהדיווחים בבלארוס על HIV הם בסבייטלהורסק וכ-6% מהאוכלוסייה הבוגרת בעיר הם נשאי HIV.
*כמו יישובים אחרים במחוז הומל באזור העיר קיים זיהום רדיואקטיבי וזיהום סביבתי ואקולוגי נרחב בעקבות אסון צ'רנוביל שהתרחש ב-1986.

## ערים תאומות
*
*
*
*
*

## קישורים חיצוניים

* 
* 

## הערות שוליים

קטגוריה:מחוז הומל: ערים
קריית באבוב

**קריית באבוב** היא שכונה חרדית בבת ים, נוסדה על ידי חסידי באבוב.
ממוזער|מבט על בת ים
## רקע
הנחת אבן הפינה התקיימה בשנת תשי"ט (1959) על ידי האדמו"ר רבי שלמה הלברשטאם מבאבוב.
שוכנת בחלקה הדרום מזרחי של העיר. בצידה המערבי גובלת ברחוב ניסנבאום, ובצידה המזרחי ברחוב אנה פרנק.

רבה הראשון של השכונה היה הרב אברהם אנגלרד, כיום רב השכונה הוא הרב יעקב ישראל ישורון מייזליש, חתנו של רבי שלמה, וגיסו של האדמו"ר הנוכחי.

## מוסדות
בשכונה נמצאת ישיבת "קדושת ציון", ישיבה מיוחדת לבחורים אמריקאיים הבאים ללמוד בישראל. כמו כן ישנם בשכונה בית כנסת, בית מדרש, תלמוד תורה ובית ספר לבנות, וכן מקווה - הרחב ביותר בבת ים, ששוכן ממול לתלמוד התורה.

## קישורים חיצוניים
*
*
* באתר עולם התורה

קטגוריה:שכונות חרדיות בישראל
קטגוריה:בת ים: שכונות
קטגוריה:שכונות חסידיות
קטגוריה:חסידות באבוב
עיצוב אינטראקציה

**עיצוב אינטראקציה** (באנגלית: **Interaction design**) הוא תחום העוסק בעיצוב הקשר בין אנשים למוצרים טכנולוגיים. וביצירת קשר בעל משמעות בין אנשים לבין המוצרים והשירותים שהם משתמשים בהם. באופן רחב יותר, עיצוב אינטראקציה הוא תחום העוסק בעיצוב של מפגש או דיאלוג, בין אדם לבין מערכת. עיצוב אינטראקציה מגדיר את התנהגות החפץ או המערכת, לאורך ציר הזמן וביחס להתנהגות המשתמשים.

התחום מכונה לעיתים "עיצוב אינטראקציה" - אולם כינוי זה אינו מדויק, שכן ב"עיצוב אינטראקציה" מושא העיצוב הוא האינטראקציה, כשם שבעיצוב מוצר מושא העיצוב הוא המוצר.

עיצוב אינטראקציה מניב מוצרים ושירותים אשר נוצרו מתוך מחשבה על אופן השימוש בהם, ועוצבו עם דגש על התנהגות ותצורה שתשרת את המשתמש, תוך התייחסות לערכים מגוונים: בנוסף לשימושיות, ערכים כמו משחקיות, ערך רגשי ומוחשיות, להם יש תפקיד מרכזי בעיצוב אינטראקציה.

עיצוב אינטראקציה דורש לרוב שילוב של ידע וכלים מכמה דיסציפלינות: עיצוב חזותי, עיצוב מוצר, פסיכולוגיה, אתנוגרפיה, אלקטרוניקה ומדעי המחשב. כך שייתכן שמעצבים אינטראקטיביים יהיו שילוב של כמה בעלי מקצוע ייעודיים הפועלים יחד לבניה של מערכת הנשענת על כל הדיסציפלינות הנ“ל.

## היסטוריה
השם עיצוב אינטראקציה נטבע על ידי ביל ורפלנק וביל מוגרידג' באמצע שנות השמונים. מוגרידג' עיצב מחשב נייד במסגרת חברת IDEO. הוא מתאר את הרגע שקיבל לידיו את המחשב שעיצב, הדליק אותו, ושקע לתוך החוויה הדיגיטלית. הוא הבין שהעיצוב אינו נגמר במוצר הפיזי וטבע את הביטוי.

ב-1994 נפתחה תוכנית הלימודים הראשונה שהוגדרה בשם זה באוניברסיטת קרנגי מלון. ב-2001 הקימה גיליאן קרמפטון סמית את בית הספר הראשון שהוקדש לתחום זה - Interaction Design Institute Ivrea באיטליה.

## תחומים דומים
* עיצוב חוויית משתמש (User Experience Design) - ביטוי שנפוץ בתעשייה וקשור לעיצוב אינטראקציה, אך מדגיש היבטים של שימושיות וממוקד על פי רוב בממשקי מחשב.
* עיצוב תעשייתי - שם דגש על עיצוב הצורה, החומר והשימוש במוצרים. עיצוב אינטראקציה מדגיש את ההיבט האינטראקטיבי של השימוש והתחומים משלימים זה את זה.
* עיצוב ממשקים (User Interface Design) - שם דגש על עיצוב של ממשקי משתמש בתוכנות ובאפליקציות. ניתן לראות את ממשיק המחשב כתת-תחום של עיצוב אינטראקציה.
* אינטראקציית אדם-מחשב (Human Computer Interaction) - תחום אקדמי שעוסק בחקר צורות אינטראקציה שונות. ישנן מספר תוכניות לימוד וכנסים בנושא.

## קישורים חיצוניים

## הערות שוליים

קטגוריה:אמנות חזותית
קורט פלוגבייל

**קורט פלוגבייל** (בגרמנית: **Curt Pflugbeil**;  9 במאי 1890 – 31 במאי 1955), היה גנרל בלופטוואפה (חיל האוויר הגרמני) במהלך מלחמת העולם השנייה.

## ביוגרפיה
### קריירה מוקדמת
פלוגבייל נולד בקניגשטיין שהשתייכה לאימפריה הגרמנית ב-9 במאי 1890, והיה אחיו הצעיר של יוהאן פלוגבייל. בשנת 1910 הוא התגייס לצבא הגרמני הקיסרי, והצטרף לרגימנט הרגלים ה-134 (הסקסוני המלכותי ה-10). פלוגבייל לחם עם יחידתו במלחמת העולם הראשונה, ובשנת 1915 עבר לשירות האוויר הגרמני, וכעבור שנה הוכשר כטייס. ב-23 באפריל 1918 נפצע פלוגבייל קשה בהתרסקות מטוסו, ונותר מאושפז עד סוף המלחמה. על פעולותיו במלחמה הוא קיבל עיטורים רבים, וביניהם צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.

### בין המלחמות
לאחר המלחמה הצטרף פלוגבייל לרייכסווהר, ומילא בו תפקידי פיקוד ומטה. בשנת 1928 הוא נשלח לברית המועצות, על מנת לסייע בהקמתו הסודית של חיל האוויר הגרמני, ובאפריל 1931 הוא חזר ומונה לקצין מטה בדיוויזיה ה-3. ב-1 בנובמבר 1931 הוא הועלה לדרגת מיור, ובאוקטובר 1933 הוא הצטרף באופן רשמי ללופטוואפה. ב-1 באוגוסט 1934 הוא הועלה לדרגת אוברסט לויטננט, וב-1 באוקטובר 1935 מונה למפקח על מטוסי הקרב במשרד הרייך (RIM) בברלין. ב-1 באפריל 1936 הוא הועלה לדרגת אוברסט, ומאפריל 1937 ועד סוף ספטמבר אותה שנה, הוא שימש גם במקביל כמפקד העליון של כוחות ההדרכה של הלופטוואפה. ב-1 בינואר 1939 הוא הועלה לדרגת גנרל מיור, וב-7 באוגוסט 1939 הוא מונה למפקד הלופטגאו ה-8.

### מלחמת העולם השנייה
ב-8 באוקטובר 1939 הוא מונה למפקד הלופטגאו ה-16, וב-24 ביוני 1940 הוא מונה למפקד הלופטגאו בלגיה - צפון צרפת. ב-20 באוגוסט 1940 מונה פלוגבייל למפקד קורפוס האוויר הרביעי, שעליו פיקד, בעיקר בחזית המזרחית, עד ה-3 בספטמבר 1943. ב-1 בספטמבר 1940 הוא הועלה לדרגת גנרל לויטננט, וב-5 באוקטובר 1941 הוא קיבל את עיטור צלב האבירים של צלב הברזל עם עלי אלון. ב-1 בפברואר 1942 הוא הועלה לדרגת גנרל חיל טייסי הקרב, וב-24 באוגוסט 1943 הוא מונה למפקד צי האוויר הראשון. ב-27 באוגוסט 1944 הוא קיבל את תוספת עלי האלון לעיטור צלב האבירים, וב-16 באפריל 1945 שונה שמו של צי האוויר ל**פיקוד הלופטוואפה קורלנד**, עליו פיקד עד סוף המלחמה.

ב-8 במאי 1945 נפל פלוגבייל בשבי הסובייטי, ונידון שם ל-25 שנות עבודה בכפייה. בעקבות מצב בריאותו הרעוע, ומהיותו חולה בסרטן שלפוחית השתן, הוא שוחרר מוקדם ב-4 בינואר 1954 מהשבי, והתגורר בגטינגן, עד למותו ב-31 במאי 1955.

## קישורים חיצוניים
* קורט פלוגבייל באתר lexikon-der-wehrmacht 

קטגוריה:גנרלים בלופטוואפה
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:אנשי צבא גרמנים במלחמת העולם הראשונה
קטגוריה:מעוטרי עיטור בית הוהנצולרן
קטגוריה:גרמנים שנולדו ב-1890
קטגוריה:גרמנים שנפטרו ב-1955
Got 2 Luv U

**Got 2 Luv U** (באנגלית: **חייב\ת לאהוב אותך**) הוא סינגל שהוקלט על ידי הראפר הג'מייקני שון פול, ביחד עם הזמרת האמריקאית אלקסיס ג'ורדן. השיר יצא לאור ב-19 ביולי 2011, כסינגל הראשון מתוך אלבומו השישי של שון פול, Tomahawk Technique.

עם יציאתו נכנס השיר אל המקום הראשון במצעד שבאוסטרליה, הראשון במצעד שבגרמניה, והראשון במצעד שבהולנד.

## רקע וכתיבה
השיר נכתב על ידי שון פול, סטארגייט וראיין טדר, והוא הופק על ידי סטארגייט גם כן. השיר הוא שיר אלקטרופופ, המשלב בתוכו גם את סגנון ה-R&B, אשר מאפיין כמה שירים נוספים מתוך אלבומו של פול.

תחילה, יצא השיר כסינגל בפורמט של הורדה דיגיטלית, ולאחר מכן הופץ בגרמניה גם בתקליטור פיזי.

## וידאו קליפ
הווידאו קליפ המלא שיצא לשיר צולם ב-29 באוגוסט 2011, בהארד-רוק קפה שבלאס וגאס ובמועדון לילה, השוכן ממול להארד-רוק קפה. הקליפ בוים על ידי בן מור. הקליפ פורסם ב-15 בספטמבר 2011, ועלה ליוטיוב בסמוך לכך.

בקליפ ניתן לראות את שון פול ואת אלקסיס ג'ורדן מבלים במועדון הלילה, ובין לבין ניתן לראות את פול, כאשר מאחוריו ניצב קיר בשלל צבעים, עם נורות צבעוניות. לבסוף, ניתן לראות את השניים עולים על במה, ושרים את השיר.

נכון ל-20 ביולי 2018, מונה הצפיות של הקליפ עומד על כ-288 מיליון צפיות.

## רשימת השמעה
* **הורדה דיגיטלית**

# Got 2 Luv U" – 3:26"
* **תקליטור - גרמניה**

# Got 2 Luv U" – 3:26"
# Ready Fi Dis" (bonus track) – 2:44"

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי ראיין טדר
קטגוריה:שירים שהופקו על ידי סטארגייט
קטגוריה:סינגלים שהגיעו למקום הראשון בשווייץ
קטגוריה:סינגלים בהוצאת אטלנטיק רקורדס
יוהאן פלוגבייל

**יוהאן פלוגבייל** (בגרמנית: **Johann Pflugbeil**; 24 באוגוסט 1882 – 21 באוקטובר 1951) היה גנרל בצבא הנאצי במהלך מלחמת העולם השנייה.

## ביוגרפיה
### קריירה מוקדמת
פלוגבייל נולד בקניגשטיין שהשתייכה לאימפריה הגרמנית ב-24 באוגוסט 1882, והיה אחיו הבכור של קורט פלוגבייל. בשנת 1904 הוא התגייס לצבא הגרמני הקיסרי, והצטרף לרגימנט הרגלים ה-181 (הסקסוני המלכותי ה-15). פלוגבייל לחם עם יחידתו במלחמת העולם הראשונה ואף נפצע כמה פעמים, וב-24 בדצמבר 1914 הועלה לדרגת האופטמן. על פעולותיו במלחמה הוא קיבל עיטורים רבים, וביניהם צלב הברזל דרגה ראשונה ושנייה, אות הפציעה בכסף, וצלב הכבוד של מלחמת העולם 1914/1918.

### בין המלחמות
לאחר המלחמה הצטרף פלוגבייל לרייכסווהר, ומילא בו תפקידי פיקוד ומטה. ב-1 באפריל 1931 הוא הועלה לדרגת אוברסט לוטננט, וב-1 באוקטובר 1933 הוא הועלה לדרגת אוברסט. ב-1 במרץ 1934 הוא מונה למפקד רגימנט הרגלים ה-10 (הסקסוני), וב-1 באוקטובר 1936 הוא הועלה לדרגת גנרל מיור. באוקטובר 1937 הוא מונה למפקד הלנדווהר בברסלאו, וב-1 ביוני 1938 הוא הועלה לדרגת גנרל לוטננט.

### מלחמת העולם השנייה
ב-26 באוגוסט 1939 הוא מונה למפקד הדיוויזיה ה-221, והשתתף עמה במהלך המערכה בפולין ובמהלך המערכה על צרפת. ב-15 במרץ 1941 שונה שמה של הדיוויזיה לדיוויזיית האבטחה ה-221, ובמהלך מבצע ברברוסה הוא כבש עמה את העיר ביאליסטוק, ולאחר מכן ערכו חייליו פוגרום ביהודי העיר, ואף העלו באש את בית הכנסת יחד עם 700 יהודים שנאספו לתוכו. ב-11 באפריל 1942 הוענק לו עיטור הצלב הגרמני בזהב, וב-10 בספטמבר 1942 הוא מונה למפקד דיוויזיית ההכשרה ה-388. במאי 1944 שונה שם הדיוויזיה לדיוויזיית ההכשרה ה-155, וב-12 באוגוסט 1944 הוענק לו על פעולותיו בקרב מיטאו בלטביה עיטור צלב האבירים של צלב הברזל. בפברואר 1945 שונה שוב שם הדיוויזיה לדיוויזיית קורלנד, וזמן קצר לפני תום המלחמה הוא חזר לגרמניה.

### לאחר המלחמה
לאחר המלחמה התגורר פפולנגבייל בשטוטגרט, שם חי עד למותו ב-21 באוקטובר 1951.

## ראו גם
* הפוגרום ביהודי ביאליסטוק.

## קישורים חיצוניים
* יוהאן פלוגבייל באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:אנשי צבא גרמנים במלחמת העולם הראשונה
קטגוריה:מעוטרי הצלב הגרמני בזהב
קטגוריה:גרמנים שנולדו ב-1892
קטגוריה:גרמנים שנפטרו ב-1951
אריסטוקרטים (סדרת טלוויזיה)

**אריסטוקרטים** (באנגלית: **Aristocrats**) היא סדרת טלוויזיה משנת 1999 המבוססת על הביוגרפיה של סטלה טיליארד על חמש אחיות למשפחת לנוקס האריסטוקרטית באנגליה של המאה ה-18. הסדרה כוללת שישה פרקים בני 50 דקות ושודרה בממלכה המאוחדת ב-BBC החל מ-20 ביוני 1999. ההפקה היא משותפת לממלכה המאוחדת, ארצות הברית ואירלנד.

## פרקים
* פרק 1 - שודר ב-20 ביוני 1999
* פרק 2 - שודר ב-27 ביוני 1999
* פרק 3 - שודר ב-4 ביולי 1999
* פרק 4 - שודר ב-11 ביולי 1999
* פרק 5 - שודר ב-18 ביולי 1999
* פרק 6 - שודר ב-25 ביולי 1999

## צוות השחקנים

## פרסים
בשנת 1999 הייתה הסדרה מועמדת לשני פרסי הקולנוע והטלוויזיה האיריים בקטגוריות "עיצוב אומנותי הטוב ביותר" ו"סדרת דרמה טלוויזיונית הטובה ביותר". עוד הייתה הסדרה מועמדת לפרסים של Royal Television Society בהם "עיצוב התלבושות הטוב ביותר" ו"האיפור הטוב ביותר".

## הפצה ב-DVD
שישה פרקי הסדרה יצאו ב-DVD ב-8 באוגוסט 2006, בסט שכולל שלושה דיסקים.

## קישורים חיצוניים

## הערות שוליים

קטגוריה:סדרות דרמה בריטיות
קטגוריה:סדרות טלוויזיה בריטיות שעלו לשידור בשנות ה-1990
קטגוריה:מיני-סדרות טלוויזיה
יחסי סומליה–קנדה

**יחסי סומליה-קנדה** הם יחסי החוץ שבין **[[סומליה|הרפובליקה הפדרלית של סומליה]]** לבין **[[קנדה]]**.

## סקירה כללית
שתי המדינות כוננו יחסים דיפלומטיים רשמים בשנת 1968, אם כי בשנת 1991, ממשלת קנדה השעתה יחסים אלו בשל קריסת הממשל הסומלי במדינה. בשנת 2012, קנדה חידשה את היחסים הדיפלומטיים עם סומליה בעקבות המעבר המדיני למשטר רפובליקני פדרלי בסומליה.

חלק גדול מהפליטים הסומליים מתגוררים בקנדה, וכן פליטים אלה מהווים את אחת מקהילות הפליטים הסומלים הגדולות בעולם. קנדים סומלים רבים מקיימים קשרים עם סומליה, ואף חלקם תופסים עמדות בכירות בממשלות הפדרליות והאזוריות בסומליה.

## יחסים כלכליים
### סיוע כלכלי
קנדה מסייעת לממשלת סומליה לשפר את היציבות הביטחונית והכלכלית במדינה, ומאז 2015, קנדה העניקה מספר סיועים בשווי מעל 4 מיליון דולר אמריקאי על מנת לשפר את המצב הביטחוני והטרור בסומליה ובמזרח אפריקה. בנוסף, קנדה מספקת סיוע הומניטרי לסומליה, שרובו מתמקד במגזרי המזון, המים והתברואה, התמיכה הרפואית ומקלטי החירום.

### סחר

## קישורים חיצוניים
* יחסי המדינות, באתר השגרירות הקנדית בניירובי

## הערות שוליים

קטגוריה:ערכים ללא קטגוריות פיזיות - יחסי חוץ
יחסי קנדה–רואנדה

**יחסי קנדה–רואנדה** הם יחסי החוץ שבין **[[קנדה]]** לבין **[[רואנדה|רפובליקת רואנדה]]**. שתי המדינות כוננו יחסים דיפלומטיים רשמיים בשנת 1963.

## סקירה כללית
קנדה ורואנדה משתפות פעולה במגוון רחב של נושאים, בעיקר במגרזי הסחר, ההשקעות, העניינים השיפוטיים, שינויי האקלים ושמירה על השלום. בין היתר, שתי המדינות משתפות פעולה גם במסגרת ארגונים רב-צדדיים כגון חבר העמים הבריטי והקהילה הצרפתית.

קנדה תומכת בתהליך הפיוס הלאומי הרואנדי, וכן מציינת את החשיבות בכיבוד זכויות האדם וחיפוש פתרונות קונקרטיים סביב השלום והביטחון המדיני. כמו כן, לאחר רצח העם ברואנדה, ממשלת קנדה תמכה במאמצים להקים מחדש את המוסדות החברתיים והתשתיות ברואנדה.

בשנת 2004, הפרלמנט הקנדי הכריז כי ב-7 באפריל יצוין יום זיכרון של קורבנות רצח העם ברואנדה. ב-7 באפריל 2008, הפרלמנט אימץ בפה אחד החלטה זו על מנת לציין יום זה כ"יום של השתקפות בדבר מניעת רצח עם".

## יחסים כלכליים
### סיוע כלכלי
בשנים 2016–2017, קנדה העניקה לממשלת רואנדה סיוע בשווי 24.86 מיליון דולר, שרובו התמקד בפיתוח החינוך, הבריאות והצמיחה ברואנדה.

### סחר

## ייצוג
* קנדה אינה מיוצגת ברואנדה בדרג השגרירות, קנדה מחזיקה משרד נציבות עליונה בקיגאלי. השגרירות המייצגת את קנדה נמצאת בניירובי, בירת קניה.
* רואנדה מיוצגת בקנדה על ידי נציבות עליונה באוטווה, בירת קנדה.

## קישורים חיצוניים
* יחסי המדינות, באתר הנציבות העליונה הקנדית בניירובי

## הערות שוליים

קטגוריה:ערכים ללא קטגוריות פיזיות - יחסי חוץ
עונת 2016/2017 בליגה הלאומית בכדורסל

**עונת 2017/2016 ב[[הליגה הלאומית בכדורסל|ליגה הלאומית בכדורסל]]** היא העונה ה-51 של הליגה השנייה בחשיבותה בכדורסל בישראל.

## קבוצות

## טבלת הליגה
### עונה סדירה

## פלייאוף עליון
8 הקבוצות שהעפילו משלב העונה הסדירה התמודדו בסדרות לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). המדורגת גבוה יותר אירחה את המשחק הראשון, השלישי והחמישי (במידת הצורך). המדורגת נמוך יותר אירחה את המשחק השני והרביעי (במידת הצורך).

### חצי גמר

### גמר

## פלייאוף תחתון
שש הקבוצות שסיימו את הליגה במקומות 9–14 יתמודדו בסיבוב פנימי אחד בשיטת ליגה הכולל חמישה משחקים לכל קבוצה, כאשר הניקוד נמשך מהליגה הסדירה, הקבוצות שסיימו במקומות 9–11 זוכות לארח שלושה משחקי בית.
בסיום הסבב הקבוצות שסיימו במקומות ה-5 וה-6 בבית התחתון יורדות לליגה הארצית.

## קישורים חיצוניים
* מידע באתר איגוד הכדורסל 

## הערות שוליים

קטגוריה:2016 בישראל: כדורסל
קטגוריה:2017 בישראל: כדורסל
קטגוריה:תחרויות כדורסל ב-2016
קטגוריה:תחרויות כדורסל ב-2017
קטגוריה:עונות בליגה השנייה בכדורסל בישראל
ג'ונתן תמימי

**ג'ונתן תמימי סיברג** (בשוודית: **Jonathan Tamimi Syberg**; נולד ב-12 באוקטובר 1994) הוא כדורגלן שוודי-ירדני המשחק בעמדת המגן הימני באל-חוסיין (אירביד).

## קריירת מועדונים
תמימי התחיל את הקריירה שלו במחלקת הנוער של האמרבי. ב-19 בספטמבר 2013 תמימי ערך את הופעת הבכורה שלו בקבוצה הבוגרת בניצחון 1-3 נגד גאיס. תמימי שיחק 7 משחקים בקבוצה הבוגרת של האמרבי.

ב-9 במרץ 2015 תמימי חתם לשלוש עונות בינשפין סדרה . תמימי היה שותף ב-18 משחקי ליגה ועלה עם הקבוצה לליגת העל השוודית. ב-8 במאי 2016 תמימי ערך את הופעת הבכורה שלו בליגה הבכירה בשוודיה בהפסד 2-0 לנורשפין, בו גם הורחק לראשונה בקריירה אחרי שקיבל כרטיס צהוב שני.

ב-11 בפברואר 2018 חתם בסונדסוואל. ב-30 בנובמבר 2019, תמימי שוחרר מהמועדון.

ב-11 ביוני 2020, תמימי חתם במיילבי.

ב-18 בפברואר 2021, תמימי חתם בדגרפורס.

ב-17 בפברואר 2022 חתם בברגה.

במרץ  חתם באל-חוסיין (אירביד) מליגת העל הירדנית.

## קריירה בינלאומית
תמימי, נולד בשוודיה להורים ממוצא ירדני, לכן היה יכול לייצג את שתי המדינות בזירה הבינלאומית.

ב-25 בדצמבר 2017 תמימי ערך את הופעת הבכורה שלו בנבחרת ירדן בתיקו 1-1 נגד .

## קישורים חיצוניים

קטגוריה:כדורגלנים שוודים
קטגוריה:כדורגלנים ירדנים
קטגוריה:מגני כדורגל שוודים
קטגוריה:מגני כדורגל ירדנים
קטגוריה:כדורגלני המארבי
קטגוריה:כדורגלני סונדסוואל
קטגוריה:כדורגלני מיילבי
קטגוריה:כדורגלני דגרפורס
קטגוריה:כדורגלני נבחרת ירדן
קטגוריה:שוודים שנולדו ב-1994
קטגוריה:ירדנים שנולדו ב-1994
הלל גבע

פרופ' **הלל גבע** הוא ארכאולוג ישראלי שביצע חפירות רבות בירושלים. מנהל החברה לחקירת ארץ-ישראל ועתיקותיה.

## ביוגרפיה
גבע למד ארכאולוגיה ב. בתחילת שנות ה-70 הוא השתתף במחקר של מערות קבורה בהר הצופים. במשך שנות ה-70 וה-80 הוא השתתף בחפירות שערך נחמן אביגד ב. במהלך חפירות אלו היה גבע מהדוחפים את העמדה שירושלים של ימי בית ראשון הגיעה עד למגדל דוד.

בנוסף, חפר גבע באזור מגדל דוד ובניגוד למקובל פקפק בטענה שהלגיון העשירי פרטנסיס שכן במגדל דוד, אף על פי שבחפירות במקום נמצאו רעפים ולבנים עם טביעות חותם של הלגיון, שכן טביעות של הלגיון נמצאו בכל רחבי העיר ולעומת זאת בחפירות מגדל דוד לא נמצאו מבנים כלשהם של הלגיון.

בשנים 2003–2006, חפר גבע מתחת לבית הכנסת החורבה מטעם האוניברסיטה העברית והחברה לפיתוח הרובע היהודי, לקראת שחזור בית הכנסת. בחפירות אלו גילה קשת שלמה שזוהתה כשער רחוב שהתפצל מהקארדו מהתקופה הביזנטית.

מכהן כמנהל החברה לחקירת ארץ-ישראל ועתיקותיה.

## קישורים חיצוניים

* 
*  

## הערות שוליים

ארכאולוגים ישראלים
קטגוריה:חוקרי ירושלים
אהרון סיטבון

**אהרון סיטבון** (בצרפתית: **Gilbert Sitbon** תעתיק:**ז'ילבר סיטבון**; נולד ב-1 בינואר 1947 בתוניס) הוא מוזיקאי ישראלי חוזר בתשובה חסיד חב"ד. לפני שחזר בתשובה היה זמר מצליח בצרפת.

## ביוגרפיה
נולד בתוניס וגדל שם עד גיל 12, אז עברה המשפחה לצרפת. בגיל 17 החל להופיע עם שירים ולחנים שכתב, וזכה להצלחה בצרפת, בבלגיה ובאירופה. הוא הוציא בצרפת ארבעה אלבומים ועשרים אלבומים קצרים, מהם נמכרו למעלה משני מיליון עותקים. שיריו הושמעו בתחנות הרדיו בצרפת והוא הופיע גם בטלוויזיה.
ממוזער|שמאל|עטיפת חלק מאלבומיו של ז'ילברט סיטבון בצרפת
בשיא הצלחתו החל להתקרב ליהדות דרך חסידי חב"ד שפגש ברחוב בפריז. הוא חזר בתשובה, הקים משפחה, והפסיק לעסוק במוזיקה.

ב-1986 עלה לישראל. ערב אחד בשנת 2015 התנגן בראשו השיר "שמש עולה" שהלחין מישל פוגאן, אותו הכיר סיטבון ממשרד האמרגנות בו היה רשום בצרפת. הוא התאים ללחן זה את הפיוט "אדון עולם" והוציאו לאור כסינגל המלווה בקליפ בו משולבים קטעי וידאו של סיטבון כזמר בצרפת בשנות ה-70 ועטיפות אלבומיו הישנים. את השיר עיבד והפיק יובל סטופל. בעקבות הצלחת הסינגל החליט להוציא אלבום. הסינגל השני שיצא הוא "**אחכה לו**", אותו הוא שר לצד בנו דוד.

האלבום **שהחיינו** יצא לאור לקראת חג השבועות ה'תשע"ו. המילים באלבום לקוחות מהמקורות ומפרי עטם של אלי קליין ואיצי ברי, שגם הפיקו מוזיקלית וניגנו באלבום. בהקלטת האלבום השתתפו אבי סינגולדה ואייל שילוח. מהאלבום בלטו השירים: "אדון עולם", "אני מאמין", "אחכה לו", "שהחיינו", ו"שומר ישראל".

ב-2018 הוציא את הסינגל "הגיע זמן גאולתכם" לצד קליפ בו הוא מופיע ושר לצד נכדיו.

ב-2019 הוציא את הסינגל "מלך המשיח" שמתאר ביאת המשיח.

סיטבון מתגורר כיום בשכונת רמות ד' שבירושלים.

## דיסקוגרפיה נבחרת
* Mes Grandes Espérances (1976-1979)
* A Mi-Chemin / Même Tes Amours (1980) 
* Il Faut Rouler Cool (1985)
* שהחיינו (2016)
* הגיע זמן גאולתכם (2021)

## קישורים חיצוניים

* מנחם כהן, גיטרה מאובקת אחרי שלושים שנה, באתר "שיחת השבוע", 28 בפברואר 2014
*  קסום: אהרון סיטבון בסינגל חדש – אני מאמין • האזינו, באתר רדיו קול חי, 28 באוקטובר 2014
* 
* משה בן חיים, השמעת בכורה: אהרן סיטבון השיק אלבום ראשון ? ראיון בלעדי באתר חב"ד אונליין, 27 במרץ 2016
* 
*  כוכב העבר שפרש ללימוד תורה יוצא עם בנו למסע מוזיקלי מרתק, באתר רדיו קול חי, 20 באפריל 2016
* מעיין כפיר, אהרון סיטבון: "אחרי שלושים שנה שלא התקרבתי למוזיקה, התעורר בי שוב הרצון לשיר וליצור", באתר "הידברות", 27 ביוני 2016
* אהרון סיטבון באתר encyclopedisque 

## הערות שוליים

קטגוריה:אמנים ישראלים שחזרו בתשובה
קטגוריה:מוזיקאים ישראלים
קטגוריה:מלחינים ישראלים
קטגוריה:זמרים ישראלים
קטגוריה:מוזיקאים וזמרים חסידי חב"ד
קטגוריה:מוזיקאים צרפתים
קטגוריה:זמרים חסידיים
קטגוריה:זמרים חסידיים צרפתים
קטגוריה:ישראלים שנולדו ב-1947
רוברט ארבולדה

**רוברט ארבולדה** (בספרדית: **Robert Arboleda**; נולד ב-22 באוקטובר 1991) הוא כדורגלן אקוודורי המשחק בסאו פאולו בעמדת הבלם.

## קריירת מועדונים
ארבולדה התחיל את הקריירה שלו במחלקת הנוער של אולמדו. בשנת  הושאל לקניאר ועונה לאחר מגן לדפורטיבו גרסיה, בה שיחק גם בעונה שלאחר מכן.

ב-22 בינואר 2013 חתם ב-LDU לוחה מליגת העל האקוודורית. ב-31 בינואר, הוא ערך את הופעת הבכורה שלו בקבוצה בהפסד 2-1 לאינדפנדיינטה דל ואלה, במשחק זה גם הורחק. ב-3 בנובמבר 2013 ארבולדה הבקיע את שער הבכורה שלו בקבוצה בניצחון 1-2 נגד דפורטיבו קואנקה.

ב-7 בינואר 2014 ארבולדה חתם באתלטיקו קטוליקה, אך כעבור שבועיים חזר ל-LDU לוחה כשחקן מושאל.

לקראת עונת  ארבולדה חזר לאתלטיקו קטוליקה, בה שיחק שתי עונות וחצי.

ב-5 ביולי 2017 ארבולדה חתם בסאו פאולו מליגת העל הברזילאית, שהיא התחנה הראשונה שלו מחוץ לאקוודור, תמורת 1.8 מיליון אירו. ב-10 ביולי ארבולדה ערך את הופעת הבכורה שלו בקבוצה בהפסד 3-2 לסנטוס, בו גם כבש את שער הבכורה שלו בקבוצה.

## קריירה בינלאומית
ב-26 ביוני 2016 ארבולדה ערך את הופעת הבכורה שלו בנבחרת אקוודור בניצחון 0-1 נגד . ארבולדה, נכלל בסגל הנבחרת לקראת קופה אמריקה 2016, אך לא שותף באף משחק.

ב-22 בפברואר 2017 ארבולדה הבקיע את שער הבכורה שלו בנבחרת בניצחון 1-3 נגד .

נכלל בסגל נבחרת אקוודור לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים אקוודורים
קטגוריה:בלמי כדורגל אקוודורים
קטגוריה:אסמרלדס: כדורגלנים
קטגוריה:כדורגלני דפורטיבו גרסיה
קטגוריה:כדורגלני סאו פאולו
קטגוריה:כדורגלני נבחרת אקוודור
קטגוריה:כדורגלני קופה אמריקה 2016
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:אקוודורים שנולדו ב-1991
חוק השימוש בתאריך העברי

[350px|ממוזער|שמאל|כותרת מכתב שנשלח מלשכת [היועץ המשפטי לממשלה ובה ציות לחוק השימוש בתאריך העברי]]
**חוק השימוש בתאריך העברי, התשנ"ח-1998** מחייב את מוסדות המדינה לציין את התאריך העברי בכל מכתב רשמי ובכל הודעה רשמית היוצאים מטעמם.

## היסטוריה חקיקתית
כבר בראשית ימי המדינה ניתנה הנחיה ממשלתית שהתאריך העברי יצוין על ידי משרדי הממשלה בכל מכתב רשמי.

חוק השימוש בתאריך העברי נחקק ביוזמת חבר הכנסת אבנר חי שאקי, אושר בכנסת ב-28 ביולי 1998 ונכנס לתוקף ב-4 בפברואר 1999. דברי ההסבר להצעת החוק מנמקים את הצורך בו:

החוק לא עבר כל שינוי מאז שנחקק. ביולי 2018 קיבל התאריך העברי חיזוק בחוק יסוד: ישראל – מדינת הלאום של העם היהודי, שסעיף 8 שלו קובע: "הלוח העברי הוא לוח רשמי של המדינה ולצידו ישמש הלוח הלועזי כלוח רשמי".

## תמצית החוק
החוק מגדיר רשות ציבורית – "המדינה ומוסדותיה, רשות מקומית, מוסד חינוך רשמי כמשמעותו בחוק לימוד חובה, תש״ט–1949, מוסד מוכר להשכלה גבוהה, תאגיד שהוקם בחוק וחברה ממשלתית". כל אלה מחויבים לציין את התאריך העברי בכל מכתב רשמי ובכל הודעה רשמית היוצאים מטעמם. לנוחות הציבור הבקי יותר בלוח הלועזי קובע החוק כי התאריך הלועזי יצוין נוסף על התאריך העברי. החוק קובע שהוראותיו לא יחולו על רשות מקומית שמרבית תושביה אינם יהודים, ועל מוסד חינוך רשמי ומוסד מוכר להשכלה גבוהה ששפת ההוראה בהם אינה עברית.

## מימוש החוק

חוק זה נדון בפסקי דין מעטים מאוד.

בשנת 2009 פסק בג"ץ בעתירה נגד שינוי רישום דתה של העותרת, במשרד הפנים, מיהודיה לחסרת דת ומחיקת תאריך הלידה העברי מתעודת הזהות שלה וכן כנגד הדרישה מבנה של העותרת ואשתו, לעזוב לאלתר את הארץ. בג"ץ קיבל את העתירה.

בשנת 2016 נדחה ערעורו של נהג חדש שביקש להסתמך על חוק השימוש בתאריך העברי. הנהג קיבל רישיון נהיגה ב-21 באוקטובר 2013 - י"ז בחשוון תשע"ד. ב-17 באפריל 2014 - י"ז בניסן תשע"ד נתפס הנהג נוהג ללא מלווה, ועל כך הורשע בכך שנהג ללא מלווה אף על פי שטרם חלפו שישה חודשים מיום קבלת רישיון הנהיגה. להגנתו טען הנהג שלפי הלוח העברי חלפו שישה חודשים, ובהתאם לחוק השימוש בתאריך העברי יש לזכותו. ערעורו נדחה בהתאם להוראות , הקובעות כי "שנה" ו"חודש" - לפי הלוח הגריגוריאני, ואם צוינה תחילת תקופתם או סופה לפי הלוח העברי בלבד – לפי הלוח העברי.

בפסק דין אחר בענייני תחבורה ציין השופט: "בשולי הדברים, ומבלי שתהיה לדבר השפעה, אומר, שטען המערער טענה שובת לב בעניין היעדר התאריך העברי מדו"ח התנועה שקיבל המערער ומדו"חות שהמשטרה נותנת בכלל. אחרי הכל בשנת 1998 חוקקה הכנסת "חוק השימוש בתאריך העברי, התשנ"ח–1998" על-פיו מחויבת רשות ציבורית, דהיינו, המדינה ומוסדותיה גם כן, לציון תאריך עברי בכל מכתב. אין מדובר בנימוק לקבלת הערעור, אך הנני סבור שכדאי לתת את הדעת לעניין זה."

בעקבות פנייה של הפורום המשפטי למען ארץ ישראל הורה נשיא בית המשפט העליון, אשר גרוניס, שמערכת המשפט בישראל תציית לחוק זה, ותציין את התאריך העברי בהזמנות לדיונים בבתי המשפט.

## קישורים חיצוניים
* 
* 

## הערות שוליים

קטגוריה:הכנסת הארבע עשרה: חקיקה
קטגוריה:הלוח העברי
מרקורי ציקלון

**מרקורי ציקלון** (באנגלית: **Mercury Cyclone**) היא "מכונית שרירים" ("Muscle car" ), לשימוש רחוב או ל"מרוצי דראג" ("Drag racing" ) בתצורות: 2 דלתות קופה, ו-2 דלתות קבריולה אשר יוצרה על ידי חטיבת מרקורי בקונצרן המכוניות האמריקאית **[[פורד]]** בין השנים 1964–1972, יוצרו 90,526 יחידות.

דגמי "מרקורי ציקלון" צולמו לסדרות טלוויזיה ולסרטי קולנוע.

## תצורות "מרקורי ציקלון"
*
* 2 דלתות - קופה.
* 2 דלתות - קבריולה.

## דגמים
* "Mercury Comet Cyclone" (יוצר בין השנים 1964–1968).
* "Mercury Cyclone Spoiler II" (יוצר בין השנים 1969-1970).
* "Cobra Jet" (יוצר בשנת 1969).
* "Cyclone Spoiler" (יוצר בשנת 1970).
* "Cyclone GT" (יוצר בין השנים 1968-1970).
* "Ram Air" (יוצר בשנת 1970).
* "Super Cobra Jet" (יוצר בשנת 1971).
* "Drag Pak" (יוצר בשנת 1971).

## תמונות

קובץ:1964 Mercury Cyclone GT.jpg | מרקורי ציקלון דגם "GT", שנת 1964
קובץ:1970 Mercury Cyclone - Flickr - denizen24.jpg | מרקורי ציקלון, שנת 1970
קובץ:1970 Mercury Cyclone GT (9624625711).jpg | מרקורי ציקלון דגם "GT" שנת 1970
קובץ:Mercury (10753978745).jpg | מרקורי ציקלון
קובץ:Blue 1968 Mercury Cyclone.jpg | מרקורי ציקלון, שנת 1968
קובץ:Mercury Cyclone (10249727883).jpg | מרקורי ציקלון
קובץ:1971 Mercury Cyclone GT (2482172308).jpg | מרקורי ציקלון, דגם "GT" שנת 1971
קובץ:Mercury Cyclone 1969 (6142560102).jpg | מרקורי ציקלון, שנת 1969
קובץ:1969 Mercury Cyclone GT (5895934003).jpg | מנוע מרקורי ציקלון דגם "Mercury Cyclone GT", שנת 1969


## ראו גם
* מרקורי
* מרקורי ציקלון ספוילר 2
* פורד פיירליין ת'ונדרבולט
* פורד מוסטנג

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1964
קטגוריה:מכוניות קופה
קטגוריה:מכוניות קבריולה
קטגוריה:מכוניות ספורט
קטגוריה:מכוניות שרירים
קטגוריה:מכוניות אמריקאיות
ציקלון
ז'ודזינה

**ז'ודזינה** (בבלארוסית: **Жо́дзіна**, ברוסית: **Жо́дино**, ז'ודינו) היא עיר במרכז בלארוס במחוז מינסק. נכון ל-2021 מתגוררים בעיר 65,451 תושבים.

## חינוך
בעיר קיימים תשעה בתי ספר יסודיים, שני תיכונים ובית ספר מקצועי אחד.

## תעשייה
ממוזער|משאית של בלאז לצד רכב
התעשייה העיקרית בעיר היא מפעל הרכב של חברת משאיות הענק BelAZ אשר מעסיק כ-11,000 עובדים.
שאר התעשייה מבוססת על טכסטיל ויצור בגדים ליצוא.

## תחבורה
העיר יושבת על ציר E1 הבלארוסי שמהווה חלק מכביש E30 אירופה המחבר את אירלנד מהקצה המערבי לרוסיה בקצה המזרחי.
לעיר שתי תחנות רכבת, תחנת ז'ודזינה ותחנת ז'ודזינה יוזאני, התחנות הן חלק מקו הרכבת מינסק-מוסקבה.
נמל התעופה הלאומי מינסק ממוקם כ-40 ק"מ מהעיר.

## ספורט
את העיר מייצגת קבוצת הכדורגל טורפדו ז'ודינו מליגת העל הבלארוסית אשר השיגי השיא שלה הם זכייה בגביע הבלארוסי והעפלה לסיבוב השני במוקדמות הליגה האירופית

## קישורים חיצוניים

* 

## הערות שוליים

קטגוריה:מחוז מינסק: ערים
קטגוריה:יישובים שהוקמו ב-1643
בנגלדש במשחקים האולימפיים לנוער

**[[בנגלדש]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער בנגלדשי לא זכה במדליה אולימפית לנוער. ההשתתפות של ספורטאי הנוער הבנגלדשים היא בעיקר סמלית.

## השתתפות במשחקים
### משחקי הקיץ
המשלחת הראשונה של בנגלדש למשחקים האולימפיים לנוער הייתה לאולימפיאדת הנוער סינגפור וכללה שישה ספורטאים שהתחרו בשלושה ענפי ספורט, קליעה, קשתות ושחייה. המשלחת הגיע להישג בענף הקשתות כאשר העפילה לרבע הגמר בתחרות הנערים, מלבד ענף זה המשלחת סיימה במקומות האחרונים בתחרויות. המשלחת לאולימפיאדת הנוער נאנג'ינג הייתה המשלחת הגדולה ביותר ומנתה 15 ספורטאים שהתחרו בחמישה ענפים: הוקי שדה, הרמת משקולות, קליעה, קשתות ושחייה. בדומה לאולימפיאדת הנוער סינגפור, ספורטאי המשלחת לא הגיעו להישגים משמעותיים וסיימו במקומות האחרונים בתחרויות.

## ראו גם
* בנגלדש במשחקים האולימפיים
* בנגלדש במשחקים הפאראלימפיים

קטגוריה:בנגלדש: ספורט
קטגוריה:מדינות במשחקים האולימפיים לנוער
יחסי בורונדי–ישראל

בין מדינת ישראל ורפובליקת בורונדי מתקיימים יחסים דיפלומטיים רשמיים נכון לשנת 2021.

## היסטוריה
[250px|ממוזער|שמאל|[מואמבוטסה הרביעי, מלך בורונדי על שפת הכנרת בעת ביקורו בישראל בדצמבר 1962]]
עם הכרזת עצמאות בורונדי, ביולי 1962, כוננו קשרים דיפלומטיים עם ישראל, שבניסיון להתמודד עם השפעותיו של החרם הערבי, פעלה לייסד יחסים דיפלומטיים עם מדינות אפריקה שמדרום לסהרה. היזמה לכינון היחסים הדיפלומטיים נענתה בחיוב מצד בורונדי, שניהלה מדיניות חוץ פרו-מערבית. בדצמבר 1962 ערך מואמבוטסה הרביעי, מלך בורונדי ביקור רשמי בישראל והיה למלך הראשון שביקר במדינת ישראל.

לאחר מלחמת ששת הימים ניתקה גינאה את יחסיה עם ישראל בגלל כיבוש חצי האי סיני, בשנת 1972 ניתקו אוגנדה, צ'אד, קונגו ובורונדי את יחסיהן עם ישראל. מדינות אלה זוהו עם השפעות ערביות ומוסלמיות באמצעות פעילות בארגון האחדות האפריקאי.

### קשרים צבאיים
ב-1968 התאמנו 120 חיילים מבורונדי בבית הספר הישראלי לצניחה בקונגו. ייעודם היה לשמש יחידת אבטחה לנשיא בורונדי, הדיקטטור הצבאי מישל מיקומברו. ב–31 באוקטובר 1969 העניק השגריר אהרון עפרי למיקומברו תת-מקלע עוזי במתנה. ביוני 1970 מסרה ישראל לבורונדי 40 יחידות תת-מקלע עוזי. במרץ 1971 סיימו 206 חיילים בורונדים נוספים קורס צניחה בבית הספר הישראלי בקונגו.

### חידוש היחסים
במרץ 1995 חודשו היחסים הדיפלומטיים בין המדינות, ולישראל יש שגריר שאינו תושב המופקד על היחסים עם בורונדי. בשנת 2008 נחתם הסכם לשיתוף פעולה כלכלי בין ישראל לבורונדי, במסגרת הסכם כללי שנחתם יחד עם המדינות ליבריה, בנין ורואנדה.

ב-2016 החליט משרד הביטחון הישראלי שלא להעניק פטור מקבלת רישיון שיווק ליצואנים ביטחוניים המייצאים לבורונדי בשל חשד לפגיעה בזכויות אדם.

## לקריאה נוספת
* משה יגר, **ראשיתו של שירות החוץ 1948–1967**, הוצאת כרמל, 2021, עמ' 251–252.

## קישורים חיצוניים

* 

## הערות שוליים

קטגוריה:ערכים ללא קטגוריות פיזיות - יחסי חוץ
בורונדי
שוק הסחורות

**שוק הסחורות** (באנגלית: **Commodity market**) הוא שוק שבו סוחרים בעיקר בחומרי גלם, אשר לא עברו עיבוד אנושי ותהליכי ייצור, ולא במוצרים. החלוקה המסורתית של סחורות, בשוק הסחורות, היא ל"סחורות רכות" - סחורות חקלאיות כגון דגנים, קפה, קקאו, פירות וסוכר, ול"סחורות קשות" - מתכות ותוצרי כרייה אחרים ונפט. שוק הסחורות פועל בכ-50 בורסות לסחורות ברחבי תבל ומספר העסקאות הכספיות הנעשות בבורסות אלה עולה על מספר העסקאות שבהן הסחורה הפיזית מסופקת לצרכן. חוזים עתידיים מהווים את ערוץ המסחר העתיק ביותר להשקעה בסחורות. נכסים פיזיים מהווים בטוחה לחוזים עתידיים. זירת המסחר בסחורות (בורסת הסחורות) יכול שתכלול מסחר בסחורות ממשיות ומסחר בנגזרים, בחוזי ספוט, בחוזים עתידיים ובאופציות על חוזים עתידיים. חקלאים עשו שימוש בגרסה פשוטה של מסחר בנגזרים בשוק הסחורות לצורך קניית סיכונים, לאורך מאות שנים.

נגזר הוא כלי פיננסי אשר ערכו נגזר מערכו של הנכס או הסחורה שעליו הוא מתבסס. נגזרים עשויים להיסחר בבורסה, או מעבר לדלפק. מספר הולך וגדל של נגזרים נסחרים במִסְלְקוֹת.

## היסטוריה
לדעת היסטוריונים שוקי סחורות בצורתם הראשונה מקורם בשומר, בין שנת 4500 לפנה"ס לשנת 4000 לפנה"ס. השומרים השתמשו באסימוני חימר שנשמרו בכלי חימר אטומים ואחר כך בלוחות חימר עליהם נכתבו סכומי העסקה העתידית - כך למשל, מספר העזים שימסרו לקונה. הסכמים אלה באשר לזמן ולסחורה שתסופק דומים לחוזים עתידיים.

החל מן המאה ה-10 גדלו שוקי הסחורות כאמצעי להקצאת סחורות, כוח עבודה וקרקעות באירופה. הבורסה הראשונה שבה התנהל מסחר סדיר בסחורות הייתה בורסת אמסטרדם. בורסת אמסטרדם החלה דרכה בשנת 1530 כבורסת סחורות בכיכר העיר ובשנת 1608 המסחר עבר לתוך בניין. בשנת 1864 התנהל בארצות הברית מסחר בורסאי סדיר בדגנים, תירס, בשר בקר וחזירים בבורסת הסחורות של שיקגו. בשנות ה-30 וה-40 של המאה ה-20 תוקן החוק המסדיר את המסחר בסחורות בארצות הברית והמסחר בסחורות הורחב וכלל גם אורז, תערובות לבעלי חיים, חמאה, ביצים, תפוחי אדמה וסויה. תנאי לקיומו של שוק סחורות מוצלח הוא קונצנזוס רחב על מהות הסחורה הנסחרת ותכונותיה, כך למשל, מידת הטוהר של הזהב במטיל.

## סחורות הנסחרות בבורסות בעולם
### סחורות חקלאיות
#### דגנים, מזון וסיבים

#### בעלי חיים ובשר

### אנרגיה

### מתכות
#### תעשייתיות

#### נדירות

### סחורות אחרות

## קישורים חיצוניים
* 

## הערות שוליים

*
קטגוריה:שוק ההון
קטגוריה:סחר בין-לאומי
קבוצת חג'ג'

**קבוצת חג'ג' ייזום נדל"ן בע"מ**, המוכרת בשם המקוצר **קבוצת חג'ג**', היא חברה ציבורית ישראלית, העוסקת בנדל"ן יזמי, בנדל"ן מניב ובהחזקת חברת הבת "רג'נסי". מניות החברה נסחרות בבורסה לניירות ערך בתל אביב, והחברה נמצאת בשליטתם של האחים יצחק (צחי) ועידו חג'ג'.

## היסטוריה
האחים חג'ג' הקימו את חברת הבנייה שלהם בשנת 2003. בשנת 2010 רכשו האחים חג'ג' את השלד הבורסאי של חברת "אסים נדל"ן והשקעות", והתחילו לפעול כחברה בורסאית.

הקבוצה פועלת באמצעות מספר חברות בנות, ובהן חברת בת הפועלת לביצוע ולשיווק פרויקטים של פינוי בינוי בתל אביב במסגרת תוכנית תמ"א 38.

בשנת 2009 נבחרה הקבוצה לאחת מארבע קבוצות הנדל"ן המשפיעות במשק.

בשנת 2011 נבחר צחי חג'ג', בעל שליטה בחברה ויושב-ראש הדירקטוריון, לאיש השנה בתחום הנדל"ן של עיתון "גלובס".

בנובמבר 2013 הודיעה הקבוצה על הנפקת 7% משוויה, לפי שווי חברה מינימלי של 300 מיליון ש"ח, כדי לגייס הון חדש לפעילותה.

במרץ 2022 הודיעה החברה על חתימת מסמך עקרונות לא מחייב לפיו תרכוש מהחברה לישראל 16.69% מחברת בז"ן.

ב-15 בנובמבר 2022 מונה תמיר אמר למנכ"ל הקבוצה. בפברואר 2024 עזב את התפקיד.

## מגדלים ופרויקטים
קבוצת חג'ג' בנתה פרויקטי בנייה שונים ובהם:
*מגדל מאייר ברוטשילד - מגדל מגורים ברחוב רוטשילד בתל אביב
*מגדלי הארבעה - מגדלי משרדים ברחוב הארבעה בתל אביב
*מגדלי תל אביב - מגדלי מגורים בשכונת נחלת יצחק בתל אביב
*מגדלי הצעירים - מגדלי מגורים בתל אביב
*H Infinity Tower - מגדל מגורים ברחוב אבן גבירול פינת ז'בוטינסקי תל אביב
*פרויקט H Tower
*moma tel aviv - מתחם מגורים בשכונת פלורנטין בתל אביב

## ביקורת ותביעות משפטיות
* **מגדלי הצעירים** – בפרויקט דו־המגדלים בתל אביב הוגשה תביעה בסך כ־68 מיליון ש"ח על ידי 125 רוכשי דירות, בטענה לעיכוב של כ־6 שנים במסירתן (התחייבו למרץ 2015, המסירה החלה רק ב-2021). בין התובעים נמצאים אישים כמו פיני קבלו וקלוד דדיה. התובענה הוגשה לבית המשפט המחוזי בתל אביב בדצמבר 2020. קבוצת חג'ג' טענה שהתביעה "חסרת תום לב" ומיוחסת לאירוע "כוח עליון" – פיצוץ באר מים שגרם לפגיעה ביסודות הבנייה, ושקבוצת חג'ג' הבורסאית לא הייתה קיימת בהקמת הפרויקט, אלא הוקמה רק לאחר מכן.
* **פרויקט H-Tower** – במאי 2018, פועל בשם לואיז גומז נהרג כתוצאה מנפילה מגובה 20 מטרים באתר הבנייה של פרויקט H-Tower בתל אביב. התאונה, שנגרמה מקריסת פיגום, עוררה ביקורת ציבורית על תנאי העבודה והבטיחות בענף הבנייה. המאמר ב"דבר העובדים בארץ ישראל" ציין כי היזמים, כולל האחים צחי ועידו חג'ג', מציגים את הצלחותיהם הכלכליות, אך נמנעים מהתמודדות עם תוצאות ההזנחה באתרי הבנייה, שבהם הפועלים נחשבים ל"בלתי נראים".

## קישורים חיצוניים

* 

* 
* 

## הערות שוליים

קטגוריה:חברות נדל"ן ובנייה ישראליות
קטגוריה:חברות הנסחרות בבורסה לניירות ערך בתל אביב
קטגוריה:ישראל: חברות שהוקמו ב-2003
יחסי סאו טומה ופרינסיפה – קנדה

**יחסי סאו טומה ופרניסיפה–קנדה** הם יחסי החוץ שבין **[[סאו טומה ופרינסיפה|הרפובליקה הדמוקרטית של סאו טומה ופרינסיפה]]** לבין **[[קנדה]]**.

בשנת 1979, ארבע שנים בלבד לאחר שסאו טומה ופרניסיפה הכריזה על עצמאותה, קנדה מינתה את שגרירה הראשון הממונה על סאו טומה ופרניסיפה. בין המדינות קיימים מספר שיתופי פעולה במסגרת ארגונים בינלאומיים כגון לה פרנקופוני.

## יחסים כלכליים
### סיוע כלכלי
בשנים 2016–2017, קנדה העניקה לסאו טומה ופרניסיפה סיוע בשווי 1.42 מיליון דולר אמריקאי. קנדה מספקת מלגות לסטודנטים מסאו טומה ופרניסיפה, במסגרת מספר תוכניות מלגות קנדיות.

### סחר

## ייצוג
* קנדה אינה מיוצגת בסאו טומה ופרניסיפה, הנציבות העליונה הקנדית בניגריה ממונה על סאו טומה ופרניסיפה.
* המשלחה הקבועה של סאו טומה ופרניסיפה לאו"ם בניו יורק, משמשת גם כשגרירות המדינה בקנדה. בנוסף, סאו טומה ופרניסיפה מיוצגת בקנדה על ידי קונסול כבוד במונטריאול.

## קישורים חיצוניים
* יחסי המדינות, באתר השגרירות הקנדית באבוג'ה

## הערות שוליים

קטגוריה:ערכים ללא קטגוריות פיזיות - יחסי חוץ
יום השחמט הבין-לאומי

**יום השחמט הבין-לאומי** חל ב-20 ביולי מדי שנה, היום בו הוקם פיד"ה, ארגון השחמט העולמי.

הרעיון לחגוג את היום הזה כיום שחמט בינלאומי הוצע על ידי אונסק"ו, ונחגג ככזה מאז שנת 1966.

יום זה נבחר משום שב-20 ביולי (בשנת 1924) הוקם פיד"ה, ארגון השחמט העולמי, שאיחד בתוכו כמה איגודי שחמט בינלאומיים. "משחק המלכים" המורכב, נחשב לענף ספורט ולתחביב מהנפוצים בעולם. הניצחון במשחק השחמט מגיע כאשר אחד המלכים "מאוים" על ידי שחקן אחר, ואינו יכול לבצע מהלך שיציל אותו. מקור השחמט הוא כנראה במשחק הודי שהלך והתפתח במדינות שונות במזרח הרחוק כאשר החל מהמאה השביעית הוא התפשט במהירות בכל היבשת.

## קישורים חיצוניים

* 

## הערות שוליים

קטגוריה:שחמט
שחמט
קטגוריה:אירועים בחודש יולי
סטרייק (סדרת טלוויזיה)

**סטרייק** (באנגלית: **Strike**) היא סדרת טלוויזיה בריטית המבוססת על סדרת ספרי המתח "קורמורן סטרייק" מאת ג'יי קיי רולינג, שכתבה את סדרת הספרים בשם העט רוברט גלבריית'. הסדרה שודרה לראשונה ב-27 באוגוסט 2017, תחת הפצת רשת הטלוויזיה הבריטית "BBC", לאחר ששודרה לראשונה ב-10 באוגוסט במכון הסרטים הבריטי.

בסדרה מככבים בתפקידים ראשיים טום ברק כקורמורן סטרייק, יוצא צבא שהשתחרר משירותו הצבאי לאחר שנפצע ונאלצו לקטוע את רגלו וכעת מתפרנס כבלש פרטי, והולידיי גריינג'ר כרובין אלקוט, מזכירתו הזמנית של סטרייק שמתחילה לקחת חלק פעיל יותר בחקירותיו ואף להתקרב אליו. ליהוקו של ברק כסטרייק אושר בשלבי שנת 2016, יחד עם אישור רשמי שגריינג'ר לוהקה לדמותה של רובין. בתחילת שנת 2017, אושר שהשחקן קר לוגאן יגלם את דמותו של מת'יו, ארוסה של רובין.

בעונה הראשונה הסדרה הציגה את שלושת העיבודים לשלושת הרומנים שפורסמו - "קריאת הקוקייה", "תולעת משי" ו"דרך הרשע". 

בישראל, הסדרה עלתה לשידור לראשונה ב-7 במרץ 2018 ב-HOT, סלקום tv ו-yes.

## סקירה
### רקע עלילתי
הסדרה מספרת את סיפורו של קורמורן ב. סטרייק, חייל שהשתחרר מהצבא לאחר שאיבד את רגלו באפגניסטן והפך לבלש פרטי המנהל משרד חקירות קטנטן בלונדון. המלחמה הותירה את סטרייק כשהוא פגוע נפשית ופיזית, אך האינטואיציה הייחודית והחריפה שלו – בנוסף לניסיונו כחוקר צבאי – הופכים אותו לבעל הבחנה חדה ובעל יתרון משמעותי. בעזרתה של מזכירתו הנאמנה, רובין אלקוט, סטרייק צולל אל תיקים מורכבים ומוזרים שמותירים את המשטרה חסרת אונים ויכולת.

### סקירת סדרה

### קריאת הקוקייה
פרקי "קריאת הקוקייה" הופצו על גבי DVD ב-27 בנובמבר 2017.

### תולעת משי
פרקי "תולעת משי" הופצו על גבי DVD ב-19 בפברואר 2018.

### דרך הרשע
פרקי "דרך הרשע" הופצו על גבי DVD ב-16 באפריל 2018.

### לבן קטלני

## צוות השחקנים והדמויות
### ראשי
* טום ברק – **קורמורן סטרייק**
* הולידיי גריינג'ר – **רובין אלקוט**

### משני
* קר לוגאן – **מת'יו קנליף**
* בן קרומפטון – **שאנקר**
* נטשה או'קיף – **שרלוט קמפבל**
* קיליאן סקוט – המפקח **אריק וורדל**
* שאגון ילדה – המפקח **ריצ'רד אנסטיס**

### אורח

## ביקורות
הביקורות על עיבוד הרומן "קריאת הקוקייה" לסדרה היו לרוב חיוביות. האתר "Digital Spy" שיבח את הופעותיהם של ברק וגריינג'ר, והגדיר את ביצועיו של ברק כסטרייק כ"התגלות". כריסטופר סטיבנס מ"דיילי מייל" נתן לפרק הראשון ביקורת חיובית, ושיבח את הופעותיהם של ברק ושל גריינג'ר וכן את הופעתו של מרטין שו כטוני לנדרי, ואמר ש"כרובין התוססת, העלמה גריינג'ר מאזנת את אישיותו האבלה [של סטרייק] עם המון אנרגיה ותזזיות". עם זאת, סטיבנס היה ביקורתי בעיקר כלפי חוסר הרגישות כלפי נכותו של סטרייק.

כמו כן, גם עיבודו של "תולעת משי" קיבל ביקורות חיוביות, כשהמבקרים שוב שיבחו את הופעותיהם של ברק וגריינג'ר. עם זאת, העיבוד הטלוויזיוני ספג ביקורת על כך שהוא מתאר בצורה גרפית את התאבדותה של אלספת פאנקורט, סצנה שאינה קיימת בספר. תאריך שידור הפרק נפל על יום ההתאבדות הבינלאומי באותה השנה, מה שגרם לחלק מהצופים לטעון שהסצנה המדוברת לא הייתה מלאה מספיק רגישות לנושא.

## קישורים חיצוניים
* 

קטגוריה:סדרות דרמה בריטיות
קטגוריה:סדרות מתח בריטיות
קטגוריה:סדרות משטרה ופשע
קטגוריה:סדרות טלוויזיה בריטיות שעלו לשידור בשנות ה-2010